
MAVZU-7: IRSIYATNING SITOLOGIK VA MOLEKULYAR 
ASOSLARI

REJA:
	1. Nuklein kislotalar to’g’risida tushuncha va ularning xususiyatlari. 
	2. Replikasiya, translyasiya, transkripsiya va ularning irsiyatdagi ahamiyati.

	1. Nuklein kislotalar-polinukleotidlar-tirik tabiatda keng tarqalgan biologik aktiv biopolimerlar. Ular barcha organizmlarning hujayrasida bo’ladi. Nuklein kislotalarni birinchi bo’lib 1868 yilda shvesariya olimi F. Misher hujayra yadrosidan topgan. Keyinchalik nuklein kislota bitta yadroda emas, sitoplazma va boshqa xil organoidlarda ham bo’lishi aniqlandi. 	Nuklein kislotalari nukleotid deb ataluvchi monomer birliklaridan tashkil topgan. Nukleotid molekulasi uch qismdan tashkil topgan. Nukleotid tarkibida qand 5 atomli uglerod bo’lib, u peptoza deyiladi. Ana shu peptozaning nukleotidlaridagi turlariga qarab, nuklein kislotalari ikkiga bo’linadi. O’z tarkibida riboza saqlovchi ribonuklein kislota (RNK) va dezoksiriboza qandni saqlovchi dezoksiribonuklein kislota (DNK). Yuqorida aytilgan ikki xil nuklein kislotasida ham to’rt xil azot asoslari bo’ladi. shulardan ikkitasi putin guruhiga (adenin-A va guanin-G) va ikkitasi pitimiddin guruhiga (sitozin-S va timin-T) kiradi. Purin molekulalarida ikkita halqa, pirimidinda esa bitta halqa bo’ladi. fosfor kislotasi bo’lganligi uchun nuklein kislotalar kislota deb ataladi. 
Nukleotidlarning organizmdagi ahamiyati ularning faqatgina nuklein kislotalari uchun qurilish bloklari bo’libgina qolmay, balki ba’zi bir kofermentlar ham nukleotidlar yoki ularning hosilalaridir. Ana shunday kofermentlarga adenozinmonofosfat (AMF), adenozindifosfat (ADF) va adenozintrifosfat (ATF) lar kiradi.
Dezoksiribonuklein kislota (DNK). Har qanday organizm va tirik hujayra yadrosining qismini DNK tashkil qiladi. Uning tarkibida dezokarboza qandi, azot asoslari adenin, guanin, sitozin va timin bo’ladi. DNK har qanday tirik organizmning tuzilishi, rivojlanishi va xususiyat belgilariga tegishli irsiy axborotlarni saqlash va nasldan naslga o’tkazishda juda muhim rol o’ynaydi.
V. Uoson va F. Kriklar DNK ikkita polinukleotid zanjirdan tuzilganligini 1953 yilda isbotlab berdilar. Har bir zanjir o’ngga qarab buralgan bo’lib, ikkala zanjir birlashgan.
Ya’ni bir o’q atrofida ikkita zanjir ham o’ng tomonga buralib qo’shaloq spiralni hosil qiladi. Har qaysi zanjir qand (dezoksiriboza) va fosfor kislotadan tashkil topgan bo’lib, uning uzunasi bo’ylab (bo’yi bo’ylab) perpendikulyarravishda uzun qo’sh spiral hosil qilib azot asoslari joylashadi. Spiraldagi bir-birini to’ldiruvchi (komplementlar) asoslar-adenin (A) timin (T)ga, guanin (G) sitozin (S)ga vodorod bog’i orqali birikkan. DNK suvda, kuchsiz va o’tkir suv eritmalarida yaxshi erib, qovushqoq suyuqlik hosil qiladi. 
DNK RNKni sintez qilishda matrisa xizmatini ham o’taydi va shu bilan birga uning birinchi tizimini (transkripsiya)ni ham belgilaydi. Organizmlarning irsiy o’zgarishi (mutasiya) azot asoslarining DNK polinukleotid zanjirlarida o’zgarishi, yo’qolishi va hosil bo’lishiga bog’liq.
Demak, DNK molekulalarining tuzilishi va ularning o’zgarishini o’rganish hayvonlar, o’simliklar va mikroorganizmlardagi irsiy o’zgarishlarni bilashga va ulardagi irsiy nuqsonlarni tuzatishga yo’l ochadi.
Ribonuklein kislota (RNK)
Hujayrada bajaradigan funksiyasiga qarab RNK bir necha xil bo’ladi. Shulardan biri tashuvchi (transport) RNK dir. Bu RNK oqsilni sintez qiladigan joyga aminokislotalarni eltib beradi. 
Ikkinchi xil axborot (informasion) RNK bo’lib, u sintezlanadigan oqsilning informasiyasini (nusxasini, loyihasini) yadrodagi DNK dan oladi. 
Uchinchi xili bu ribosom RNK si bo’lib, transport RNK olib kelgan aminokislotalardan informasion RNK bergan informasiyaga asosan ribosomalarda oqsillarni hosil qiladi.
RNK ning tuzilishi DNK ga o’xshash bo’lsa ham, undan farq qiluvchi belgilari ham bor. RNK da qo’shaloq spiral zanjiri bo’lmaydi. DNK nukleotidlarida uglevod-dezoksiriboza bo’lsa, RNK da esa riboza bo’ladi va hakozo. Biroq DNK ham RNK ham polimerlar RNK ning monomerlari DNK niki singari nukleotidlardir.
2. Oqsil odam va hayvonlar ozig’ining eng zarur va muhim qismidir. Hujayra komponentlarining tuzilishi uchun zarur plastik materil oqsillar va nuklein kislotalar oldindan tayyor, kimyoviy tilda yozilga ma’lumot asosida o’ziga xos maxsus mexanizm bo’yicha sintez qilinadi. Buning uchun fundamental nasliy informasiya xizmat qiladi. 
Oldindan mavjud qolip, andoza asosida yangi molekulaning yaratilishi nuklein kislotalarning sintezlanish yo’lidir. Yangi DNK molekulasining sintezi uchun uning yadroda oldindan tayyor nusxasi bo’lishi kerak. Bu usuldagi sintez matrisa asosida sintez deb ataladi. 
Yangi DNK molekulasining sintezi tayyor DNK namunasidan nusxa olishdan iborat va shuning uchun nusxa olish- replikasiya deb ataladi.
Nuklein kislotalarning genetik jarayondagi roli ularning strukturalarida nukleotidlar qatori shaklida yozilgan informasiyani o’ziga xos oqsil molekulasida aminokislotalar qatori shaklida amalga oshirilishi bilan yakunlanadi. Bu jarayon genetik axborotni bir tomondan DNK, RNK yo'n’lishidagi oqimi va ikkinchi tomondan ribosomada oqsil sintezini uzviy bog'l’nishlarida mujassamlangan bo’lib, DNK ning replikasiyasidan boshlanadi.
Transkripsiya –RNK ning uch tipi ham oqsil sintezida ishtirok etar ekan, bu jarayonda ular hujayrada doimo sarflanib va yangidan sintezlanib turadi. RNK lar sintezi, asosan, yadroda, DNK molekulasidagi nukleotidlar tartibi shaklida yozilgan informasiyani ko’chirib olishdan iborat. Bu jarayon transkripsiya –ko’chirib yozish deb ataladi. 
Haqiqatdan ham bu jarayonda DNK dagi nukleotidlar qatori RNK dagi nukleotidlar qatorida takrorlanadi, faqat DNK dagi T o’rniga U, dezoksiriboza o’rniga riboza joylashadi. 
Shuni ta’kidlab aytish kerakki, DNK molekulalari juda katta, ularda yozilgan informasiya juda ko’p, RNK, DNK molekulasining kichik bir qismiga to’g’ri keladi, binobarin bir DNK matrisasida yuzlab, minglab iRNK, mRNK, pRNK lar sintezlanishi mumkin. Ayni vaqtda har bir iRNK dagi informasiya kamida bitta oqsil molekulasi sintezi uchun etarlidir. 
Mavzu bo’yicha asosiy xulosalar: Fanning keskin rivojlanishi natijasida kun sayin, oy sayin ko’plab ajoyib va foydali yangiliklar yaratilmoqda. Masalan, odamlar va hayvonlarda yuz beradigan rak va shish kasalliklarini vujudga kelishi va hujayralarni tez qarib qolishi birinchi navbatda oqsil, DNK va RNK sistemalari vazifasining buzilishi natijasida vujudga keladi. Binobarin, oqsil biosintezini tezlashtiradigan yoki susaytiradigan sharoit va faktorlarga ega bo’lish so’zsiz katta ahamiyat kasb etadi.

Nazorat topshiriqlari
1. Nuklein kislotalarning kashf etilishi?
2. DNK va RNK hujayra kompanentlarida qanday taqsimlangan?
3. DNK molekulalari RNK dan nima bilan farq qiladi?
4. Matrisiya asosida sintez deb nimaga aytiladi?
5. Transkripsiyaning ahamiyatli tomoni.
6. Replikasiya nima?
7. Transkripsiya nima?
8. Matrisa asosida sintez deb nimaga aytiladi? 

Mustaqil ish topshiriqlari
1. Nuklein kislotalarninng azot asoslarining purin va pirimidin guruhiga ajratilish sabablarini izohlang.
2. Nuklein kislotalarning organizmdagi ahamiyati. 

Mavzu yuzasidan test savollari

1. Hаybоnlаr Bilаn o’simliklаrni Birinchi mаrtа lоtin tilidа nоmlаshni tаdBiq etgаn оlim?
А. K.Linnyy
B. CH.Dаrbin
S. J.B.Lаmаrk
G. Аristоtel
2. Umirtqаsizlаr tbrminini fаngа kiritgаn оlim?
А. K.Linnyy
B. CH.Dаrbin
S. Аristоtylь
G. J.B.Lаmаrk
3. Grаdаsiya prinsip аsоschisi?
А. K.Linney
B. CH.Dаrvin
S.J.B.Lаmаrk
G. Аristоtel
4. CH. Dаrbinnning tug’ilgаn yili va shаhri?
А.1809 yil Аngliya
B. 1809 yil Аbstrаliya
S. 1808 yil yil Аngliya
G. 1810 yil Аbstrаliya
5. CH Dаrbinning 14 bоbdаn ibоrаt bo’lgаn yirik аsаri?
[bookmark: _GoBack]А. “ Оdаmning pаydо bo’lishi va jinsiy tаnlаnish”
B. “Hаshаrоtхo’r o’simliklаr to’g’risidа”
S. “Turlаrning kylib chiqishi”
G. “Mаymunning оdаmgа аylаnishidа myhnаtning rоli”
6. O’zini “аgnоstik” deb аtаgаn оlim?
А. K.Linnyy
B. CH.Dаrbin
S. J.B.Lаmаrk
G. Аristоtel

